Крэмэнэць

**Крэ́мэнэць** (), або **Крэменец** — горад у Цярнопальскай вобласці Украіны. Адміністрацыйны цэнтр Крэмэнэцкага раёна. Цэнтр тэрытарыяльнай грамады. Насельніцтва 20,7 тыс. чал. (2021). Знаходзіцца за 60 км ад Цярнопаля.

## Гісторыя 
Упершыню Крэменец згаданы пад 1226 годам у Іпацьеўскім летапісе, як горад Галіцка-Валынскага княства. У 1241 і 1254 гг. вытрымаў аблогу татараў.

З 1340 года ў складзе Вялікага Княства Літоўскага. У канцы XIV ст. пабудаваны Крамянецкі замак. У 1438 годзе атрымаў Магдэбургскае права. У XV — 1-я пал. XVII ст. горад з’яўляўся значным рамесна-гандлёвым цэнтрам Валыні. У 1497 і 1500 гг. крымскія татары зруйнавалі Крэменец. У першай палове XVI ст. мелася 18 прыпісаных да Крамянецкага замка сёлаў і хутароў; у горадзе збудавалі касцёл. З 1536 года ў валоданні Боны Сфорца. Станам на 1563 год у Крэменцы было 737 будынкаў, мяшчане атрымалі дазвол на пасярэдніцкі гандаль. З 1565/66 года цэнтр Крамянецкага павета Валынскага ваяводства.

У 1569 годзе паводле ўмоў Люблінскай уніі перайшоў да Каралеўства Польскага.
У 1572 годзе ў горадзе адбываліся 2 кірмашы на год, тут размяшчаўся найбольшы на Валыні склад солі. Станам на 1629 год у Крэменцы было 1224 будынкі. У 1635 годзе ў горадзе працавала 6 цэхаў, якія аб’ядноўвалі 131 рамесніка. У XVII—XVIII стагоддзях Крэменец з’яўляўся найбуйнейшым на Валыні цэнтрам вытворчасці сукна. У 1648 годзе казакі Максіма Крываноса захапілі Крэменец і зруйнавалі замак. У 1701 годзе крамянецкі староста Я. А. Вішнявецкі запрасіў у горада езуітаў, якія адкрылі тут калегіум (школа граматыкі пачала працаваць з 1712 года, паэтыкі і рыторыкі — з 1713 года).
]]

У выніку першага падзелу Рэчы Паспалітай апынуўся ў 1772 годзе ўскладзе Расійскай імперыі. З 1796 года цэнтр павета Валынскай губерні. У 1805 годзе ў Крэменцы адкрылася Вышэйшая Валынская гімназія.

З 1921 года ў складзе міжваеннай Польскай Рэспублікі, у Валынскім ваяводстве.
З 1939 года ў складзе УССР. З 22 ліпеня 1941 па  знаходзіўся пад нямецкай акупацыяй.

## Насельніцтва 
* 1629 — 6,7 тыс. чал.
* 1860 — 12&nbsp;617 чал. (6450 мужчын і 6167 жанчын).
* 1972 — 20,3 тыс. чал.
* 1991 — 24,5 тыс. чал.
* 2009 — 23,9 тыс. чал.

## Эканоміка 
Працуюць цукровы, тытунёва-ферментацыйны, масласыраробны заводы, мэблевая фабрыка і іншыя.

## Славутасці 
Дзейнічае Крэмэнэцкі краязнаўчы музей.

* Дом сям’і Юльюша Славацкага (XVIII ст.)
* Замак на гары Бона (XIII ст.)
* Жылы будынак «Блізняты» (XVII—XVIII стагоддзі)
* Касцёл (1636, цяпер царква Св. Мікалая УПЦ МП) і кляштар францысканцаў (XVII ст.)
* Касцёл Св. Ігнацыя Лаёлы і Станіслава Косткі (1731—1746, цяпер царква Праабражэння Гасподняга УПЦ КП) і калегіум езуітаў (XVIII ст.)
* Касцёл Св. Станіслава
* Манастыр Яўлення Гасподняга (1633)
* Палац Дамброўскіх (XVIII ст.)
* Царква і кляштар базыльянаў (1630)

## Галерэя 

Файл:Kremenets castle 5.jpg|Замак
Файл:Кременець. монастир єзуїтів.jpg|Кляштар езуітаў
Файл:Kremenec, Ukrajinský ortodoxní kostel 01.jpg|Царква Праабражэння Гасподняга (касцёл Св. Ігнацыя Лаёлы і Станіслава Косткі)
Файл:Kremenec, klášter, kostel 02.jpg|Манастыр Яўлення Гасподняга
Файл:Kremenec, Ruský ortodoxní kostel 02.jpg|Касцёл бернардзінцаў
Файл:Ukraina (112).jpg|Касцёл Св. Станіслава
Файл:Ukraina (124).jpg|Дом сям'і Ю. Славацкага
Файл:Ulica w Krzemieńcu, 2008.jpg|Гарадская вуліца

## Гарады-пабрацімы 
*  Свянтнікі-Гурны, Польшча
*  Канстанцін-Язёрна, Польшча

## Вядомыя асобы 
* Валянціна Адамовіч (нар. 1930) — украінскі літаратар, педагог, краязнавец.
* Марк Кац (1914—1984) — польскі і амерыканскі матэматык яўрэйскага паходжання.
* Таццяна Віталеўна Мікаелян (нар. 1948) — беларускі архітэктар.
* Юрый Пакальчук (1941—2008) — украінскі пісьменнік і мовазнавец.
* Юльюш Славацкі (1809—1849) — польскі паэт і драматург.
* Айзек Стэрн (1920—2001) — амерыканскі музыкант.

## Крыніцы 
## Літаратура 
* 
* Krzemieniec //  S. 776—780

## Спасылкі 
* Афіцыйны сайт


Катэгорыя:Гарады Цярнопальскай вобласці